અર્થઃ- આચાર્ય ચાણક્ય મુજબ કોઈ પણ રાજાની તાકત તેનો બાહુબળ હોય છે. આજના સમયમાં તેની આજુબાજુ અને સાથેના લોકો તથા સૈનિક તેની તાકત હોય છે. જેમના બળ પર કોઈ પણ રાજા પોતાની જનતા અને શત્રુઓને પોતાના વશમાં કરી શકે છે. તેના પછી ચાણક્યે બ્રાહ્મણની તાકત વિશે સમજાવતા કહ્યું છે કે તેનું બળ તેની વિદ્યા છે. એટલે કે જે બ્રાહ્મણ નીતિશાસ્ત્ર, વેદ, પુરાણ અને અન્ય ગ્રંથોના જાણકાર હોય છે, તે પોતાની વિદ્યાથી કોઈને પણ પોતાના વશમાં કરી શકે છે. એટલે પોતાના શત્રુઓથી પણ જે ઈચ્છે તે કરાવી શકે છે. બ્રાહ્મણ પોતાવી વિદ્યાનો ઉપયોગથી શત્રુઓનો દંડ પણ આપી શકે છે. તેના પછી આચાર્યે આ બંને વર્ગો સમાન સ્ત્રીઓને પણ તાકતવર માની છે. ચાણક્ય મુજબ સ્ત્રીઓની તાકત તેમની સુંદરતા અને મધુરતા છે. એટલે સ્ત્રીઓ પોતાના સૌન્દર્ય, સારા સ્વભાવ અને મીઠી વાણીથી કોઈને પણ પોતાના વશમાં કરી શકે છે અને પોતાની ઈચ્છા મુજબ કોઈ પણ કામ કરાવી શકે છે.